A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az EMGA kiadásairól Korai előrejelző rendszer, 2014/7-8. szám /* COM/2014/0546 final */





TARTALOMJEGYZÉK 1........... Bevezetés...................................................................................................................... 3 2........... Az EMGA-hoz rendelt címzett bevételek.................................................................... 3 3........... Az EMGA 2014. évi költségvetésének ideiglenes végrehajtására vonatkozó megjegyzések 4 4........... Az EMGA-hoz rendelt címzett bevételek felhasználása.............................................. 6 5........... Következtetések........................................................................................................... 7 1. melléklet: || Az EMGA-előirányzatok ideiglenes felhasználása 2014. június 30-ig 1. Bevezetés Az 1. melléklet bemutatja, milyen szintű volt a költségvetés tényleges végrehajtása a 2013. október 16-tól 2014. június 30-ig tartó időszakban a közös agrárpolitika finanszírozásáról, irányításáról és monitoringjáról szóló 1306/2013/EU rendelet[1] 28. cikkének rendelkezései alapján kialakított mutató szerinti kiadási profilhoz viszonyítva. 2. Az EMGA-hoz rendelt címzett bevételek Az 1306/2013/EU rendelet 43. cikkében foglalt rendelkezések alapján a számlaelszámolásra és a megfelelőségi vizsgálatokra vonatkozó határozatok szerinti pénzügyi kiigazításokból, a szabálytalanságokból és a tejilletékből eredő bevételek az EMGA kiadásainak finanszírozására fordítandó címzett bevételek. Az említett rendelkezések értelmében a címzett bevételek bármely, az EMGA-ból fedezett kiadás finanszírozására felhasználhatók. Amennyiben e bevételek egy részét nem használják fel az adott költségvetési évben, a fennmaradó részt automatikusan átvezetik a következő költségvetési évre[2]. A 2014. évi EMGA-költségvetés tartalmazta mind a piaci intézkedések és a közvetlen támogatások kapcsán várhatóan felmerülő kiadások finanszírozási szükségleteire vonatkozó legfrissebb bizottsági becsléseket, mind pedig a szóban forgó költségvetési év során várhatóan befolyó címzett bevételekre és az előző költségvetési évből rendelkezésre álló címzett bevételek egyenlegének átvezetésére vonatkozó becsléseket. A Bizottság az EMGA 2014. évi költségvetési előirányzataira vonatkozó javaslatában figyelembe vette a várható összes címzett bevételt, és a 2014. évi költségvetésben előirányzatként a becsült szükségletek és a címzett bevételek becsült összege közötti különbözettel megegyező összeget igényelt. A költségvetési hatóság elfogadta a várható címzett bevételek figyelembevételével összeállított EMGA-költségvetést. A 2014. évi költségvetés kidolgozásakor a Bizottság becslései szerint a rendelkezésre álló címzett bevételek 1 464 millió EUR-t tettek ki. Ezen belül: – a 2014. költségvetési évben várhatóan keletkező címzett bevételek összegét 849 millió EUR-ra becsülték. A megfelelőségi vizsgálatok nyomán végrehajtott korrekciókból és a szabálytalanságokból eredő bevételek becsült összege 638 millió, illetve 165 millió EUR volt. A tejilletékekből származó bevételeket 46 millió EUR-ra becsülték; – a címzett bevételeknek a 2013. költségvetési évből 2014-re átvezetendő összege a becslés szerint 615 millió EUR volt. A Bizottság a 2014. évi költségvetésben ezt az eredetileg 1 464 millió EUR-ra becsült bevételt két programra irányozta elő. Nevezetesen: – 464 millió EUR-t a gyümölcs- és zöldségágazatban működő termelői szervezetek működési alapjaira, és – 1 000 millió EUR-t az egységes támogatási rendszerre. E két programra vonatkozóan a költségvetési hatóság végül – a Bizottság javaslatával összhangban – 285 millió EUR összegű, illetve 30 083 millió EUR összegű előirányzatot fogadott el. A fenti elfogadott előirányzatok és címzett bevételek együttes összege megegyezik a gyümölcs- és zöldségágazatban működő termelői szervezetek működési alapjai számára rendelkezésre álló 749 millió EUR, illetve az egységes támogatási rendszer rendelkezésére álló 31 083 millió EUR összegű előirányzat teljes becsült összegével. A 2014. évi költségvetésnek a 2014. június 30-ig tartó időszak alatti ideiglenes végrehajtását bemutató 1. mellékletben a gyümölcs- és zöldségágazatra és a termeléshez nem kötődő közvetlen támogatásokra vonatkozó költségvetési előirányzatok jogcímcsoportonként megadott számadatai a fent említett két program tekintetében elfogadott előirányzatokat mutatják; ezek összege 676,7 millió EUR-t, illetve 38 252 millió EUR-t tesz ki a fent említett címzett bevételek figyelembevétele nélkül. Az ezen ágazatokhoz rendelt bevételeket beszámítva a 2014. évi költségvetésben szereplő teljes tervezett előirányzat 1 140,7 millió EUR-t tesz ki a gyümölcs- és zöldségágazat, illetve 39 252 millió EUR-t a termeléshez nem kötődő közvetlen támogatások területén. 3. Az EMGA 2014. évi költségvetésének ideiglenes végrehajtására vonatkozó megjegyzések A 1. melléklet bemutatja, hogy milyen szintet ért el a költségvetés ideiglenes végrehajtása a 2013. október 16-tól 2014. június 30-ig terjedő időszakban. A táblázat a végrehajtás szintjét összeveti az 1306/2013/EU rendelet 28. cikkének rendelkezései szerint kialakított mutatón alapuló kiadási profillal. Az alábbiakban rövid magyarázat található egyes olyan költségvetési jogcímcsoportokra vonatkozóan, amelyek a 2014. évi költségvetés végrehajtásának tényleges és tervezett szintje között a legjelentősebb különbségeket mutatják. 3.1. Piaci intézkedések Az agrárpiaci intervenció céljára felhasznált előirányzatok összege a mutató 2014. június 30-i szintjéhez képest 21,8 millió EUR-val magasabb volt a költségvetésben elfogadott előirányzatoknál. Az eltérés elsősorban a gyümölcs- és zöldség-, a bor- és a méhészeti ágazat végrehajtási módozatainak nettó hatásából adódik. 3.1.1. Gyümölcs és zöldség (+134,3 millió EUR az elfogadott előirányzatokhoz képest) Az elfogadott előirányzatokat illetően ez a végrehajtási szint elsősorban a termelői szervezetek működési alapjaival kapcsolatos programmal összefüggő kiadásoknak tulajdonítható, amely program finanszírozása az elfogadott költségvetési előirányzatokból, valamint a 2014. évi költségvetésben e programhoz rendelt címzett bevételekből történik (megjegyzés: erről bővebben lásd a fenti 2. pontot). Ez a végrehajtási szint annak a következménye, hogy a 2014. június 30-ig tartó időszakra vonatkozó mutatót azokra az elfogadott költségvetési előirányzatokra alkalmazták, amelyek nem foglalják magukban az ezen ágazathoz rendelt címzett bevételeket. Az 1. mellékletnek az ideiglenes végrehajtást részletező táblázatához tartozó, *-gal jelölt lábjegyzete megmutatja, hogy mi lenne a helyzet, ha a mutató 2014. június 30-i szintjét a szóban forgó ágazat finanszírozása érdekében várhatóan rendelkezésre álló összes előirányzatra alkalmazták volna. Amint arra a fenti 2. pont rámutat, az ágazat számára várhatóan rendelkezésre álló teljes finanszírozás a 676,7 millió EUR-t kitevő elfogadott költségvetési előirányzatokból és az ehhez az ágazathoz rendelt, 464 millió EUR összegűre becsült címzett bevételekből tevődik össze. Ennek megfelelően a mutatónak az ágazat számára várhatóan rendelkezésre álló 1 140,7 millió EUR összegű teljes finanszírozásra történő alkalmazása esetén a termelői szervezetek működési alapjaival kapcsolatos programmal összefüggő kifizetések ütemének felgyorsulásából, valamint az iskolagyümölcs-program és a termelői csoportok számára az előzetes elismerésükhöz nyújtott támogatás céljaira teljesített kifizetések lassabb üteméből eredő nettó hatásként a mutató 2014. június 30-i szintjéhez képest −103,5 millió EUR összegű alulteljesítés mutatkozna. A jelenlegi megítélés szerint ez a helyzet továbbra is ideiglenesnek tekinthető. 3.1.2. Szőlészeti-borászati termékek (−98,2 millió EUR) Az előirányzatok kihasználatlansága ebben az esetben azzal magyarázható, hogy a tagállamok a nemzeti borászati programok tekintetében megállapított mutató szerinti kiadási profilhoz képest lassabb ütemben teljesítik a kifizetéseket. A jelenlegi megítélés szerint ez a helyzet ideiglenes, mivel a szóban forgó jogcímcsoporthoz kapcsolódó kiadásokra vonatkozó tagállami előrejelzések szerint a kifizetés üteme az elkövetkező hónapokban fel fog gyorsulni. 3.1.3. Sertéshús, tojás, baromfi, méhészet és egyéb állati termékek (+19,4 millió EUR) Az előirányzatok túllépése ebben az esetben azzal magyarázható, hogy a tagállamok a méhészetre vonatkozó különtámogatás tekintetében megállapított mutató szerinti kiadási profilhoz képest gyorsabb ütemben teljesítik a kifizetéseket. A költségvetési előirányzatok szintje összhangban van a nemzeti programokkal. A Bizottság jelenlegi várakozásai szerint a szóban forgó ágazat számára előirányzott költségvetés teljes körűen végrehajtásra fog kerülni. 3.2. Közvetlen támogatások A közvetlen támogatásokra szánt előirányzatok felhasználása a mutató 2014. június 30-i szintjéhez képest 709,6 millió EUR-val volt magasabb. 3.2.1. Termeléshez nem kötődő közvetlen támogatások (+781,3 millió EUR az elfogadott előirányzatokhoz képest) Az elfogadott előirányzatokat illetően ez a végrehajtási szint elsősorban az egységes támogatási rendszerrel összefüggő kiadásoknak tulajdonítható; a rendszer finanszírozása az elfogadott költségvetési előirányzatokból, valamint a 2014. évi költségvetésben a rendszerhez rendelt címzett bevételekből történik (megjegyzés: erről bővebben lásd a fenti 2. pontot). Ez a végrehajtási szint annak a következménye, hogy a 2014. június 30-ig tartó időszakra vonatkozó mutatót azokra az elfogadott költségvetési előirányzatokra alkalmazták, amelyek nem foglalják magukban az ezen ágazathoz rendelt címzett bevételeket. Az 1. mellékletnek az ideiglenes végrehajtást részletező táblázatához tartozó, *-gal jelölt lábjegyzete megmutatja, hogyan alakulna a helyzet, ha a mutató 2014. június 30-i szintjét a termeléshez nem kötődő közvetlen támogatások finanszírozásához várhatóan rendelkezésre álló összes előirányzatra alkalmazták volna. Amint arra a fenti 2. pont rámutat, a termeléshez nem kötődő közvetlen támogatások számára várhatóan rendelkezésre álló teljes finanszírozás a 38 252 millió EUR-t kitevő elfogadott költségvetési előirányzatokból és a szóban forgó támogatásokhoz rendelt, 1 000 millió EUR összegűre becsült címzett bevételekből tevődik össze. Ennek megfelelően a mutatónak a termeléshez nem kötődő közvetlen támogatások számára várhatóan rendelkezésre álló, 39 252 millió EUR összegű teljes finanszírozásra történő alkalmazása esetén a megfigyelt túlköltekezés helyett –214,8 millió EUR-s alulteljesítés jelentkezne. A tagállamok mostanra a termeléshez nem kötődő közvetlen támogatások 2014. évre becsült összegének már 99,1 %-át kifizették. A Bizottság jelenleg arra számít, hogy a rendelkezésre álló előirányzatok és címzett bevételek elegendők lesznek a szóban forgó jogcímcsoport finanszírozási szükségleteinek fedezéséhez. 3.2.2. Egyéb közvetlen támogatások (–71,4 millió EUR) Az egyéb közvetlen támogatások tekintetében elfogadott előirányzatoknak a mutató 2014. június 30-i szintjén alapuló kiadási profilhoz viszonyított kihasználatlansága annak a következménye, hogy az ágazat egyes programjai – különösen a 68. cikk szerinti, termeléshez kötődő különleges támogatás – esetében a vártnál lassabb volt a kifizetés üteme. A jelenlegi megítélés szerint ez a helyzet ideiglenes. Mindazonáltal a Bizottság szorosan figyelemmel kíséri az érintett programok költségvetésének végrehajtásában bekövetkező fejleményeket. 3.3. Mezőgazdasági kiadások ellenőrzése (+11,3 millió EUR) Az ellenőrzési és megelőző intézkedésekre szánt, 6,8 millió EUR összegű közvetlen kifizetéseken túlmenően a 2014. évi költségvetésbe bekerült egy, a jogviták rendezésével kapcsolatos kifizetésekre elkülönített, 53,4 millió EUR-ra becsült összegű előirányzat is. A jogviták rendezésével kapcsolatos kiadási profil meghatározása azon a feltevésen alapult, hogy a tagállamok a szóban forgó összegeket a 2014 januárjától októberéig terjedő időszak egyes hónapjaira egyenletesen elosztva fizetik ki. Ezzel szemben a tagállamok 2014. június 30-ig felgyorsították az ilyen kifizetések teljesítésének ütemét, aminek következtében a 2014. évi költségvetés érintett alcíménél túlteljesítés jelentkezett a mutató szerinti szinthez képest. A jelenlegi várakozások szerint az előirányzott költségvetés teljes körűen végrehajtásra fog kerülni. 4. Az EMGA-hoz rendelt címzett bevételek felhasználása Az 1. melléklet táblázata azt mutatja, hogy 2014. június 30-ig 905,4 millió EUR összegű címzett bevétel folyt be. Ezen belül: – a számlaelszámolásra és a megfelelőségi vizsgálatokra vonatkozó határozatok szerinti korrekciókból származó bevételek összege 725,8 millió EUR-t tett ki, amelyet a költségvetési év végéig várhatóan további összegek növelnek; – a szabálytalanságok nyomán keletkező bevételek összege 132,4 millió EUR volt, amelyhez a költségvetési év végéig szintén várható további összegek érkezése; és – a tejilletékből származó bevételek többsége már befolyt, ezek összege megközelítőleg 47,2 millió EUR. Végezetül a címzett bevételek 2013-ról 2014-re ténylegesen átvezetett összege 710,2 millió EUR volt. Ez az összeg jelentős mértékben meghaladja az eredetileg becsült 615 millió EUR-t, és maradéktalanul felhasználásra került a 2014. évi költségvetésben előirányzott kifizetések teljesítése során. Következésképpen az EMGA-kiadások fedezésére rendelkezésre álló címzett bevételek összege 2014. június 30-án 1 615,6 millió EUR-t tett ki, mely összeget a költségvetési év végéig várhatóan az újonnan beszedett címzett bevételek további összegei egészítenek majd ki. 5. Következtetések A 2014. évi EMGA-költségvetés előirányzatainak ideiglenes végrehajtása a 2014. június 30-ig terjedő időszak vonatkozásában azt mutatja, hogy a tagállamok részére teljesített havi visszatérítések körülbelül 740,1 millió EUR-val meghaladták a mutató alapján várt, a költségvetés végrehajtására vonatkozó kiadási profilnak megfelelő mértéket. 1 615,6 millió EUR összegű címzett bevétel már rendelkezésre áll, és 2014 során várhatóan még további összegek folynak be. A Bizottság jelenleg úgy ítéli meg, hogy az év végéig elérhetővé váló címzett bevételek összege elegendő lesz a termelői szervezetek működési alapjaira és az egységes támogatási rendszerre szánt finanszírozás fedezésére. Ezenkívül a Bizottság a tervek szerint – a 2014. költségvetési év végén esetleg rendelkezésre álló költségvetési források függvényében – átcsoportosítja a 2015. évre a fel nem használt előirányzatokat, amelyeket azután a tagállamoknak vissza kell téríteniük a 2015. pénzügyi évben a pénzügyi fegyelem hatálya alá tartozó mezőgazdasági termelőknek. [1] HL L 347., 2013.12.20., 549. o. [2] Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet 14. cikke értelmében a belső címzett bevételeket csak egy évre lehet átvinni. Ezért a hatékony és eredményes költségvetési gazdálkodás érdekében ezek a címzett bevételek általában elsőként, az érintett költségvetési jogcímcsoport elfogadott előirányzatainak felhasználását megelőzően kerülnek felhasználásra.